ประกาศสำนักงานคณะกรรมการคุ้มครองผู้บริโภคประกาศสำนักงานคณะกรรมการคุ้มครองผู้บริโภคเรื่องการดำเนินการตามพระราชบัญญัติข้อมูลข่าวสารของราชการพ.ศ. ๒๕๔๐มาตรา ๒๓ (๓)[๑] โดยที่พระราชบัญญัติข้อมูลข่าวสารของราชการพ.ศ. ๒๕๔๐ มาตรา ๒๓ (๓) กำหนดให้หน่วยงานของรัฐต้องจัดให้มีข้อมูลข่าวสารส่วนบุคคลที่อยู่ในความครอบครองลงพิมพ์ในราชกิจจานุเบกษาและตรวจสอบแก้ไขให้ถูกต้องเสมอนั้น เพื่อเป็นการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐สำนักงานคณะกรรมการคุ้มครองผู้บริโภคจึงมีประกาศ เรื่องการดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๒๓ (๓) ดังนี้๑. ประเภทข้อมูลข่าวสารส่วนบุคคลในความครอบครองของสำนักงานคณะกรรมการคุ้มครองผู้บริโภค๑.๑ สำนักงานเลขานุการกรม(ก)ประเภทของบุคคลที่มีการเก็บข้อมูลไว้-ข้าราชการและลูกจ้างสำนักงานคณะกรรมการคุ้มครองผู้บริโภค- คณะกรรมการและคณะอนุกรรมการต่างๆ ตามพระราชบัญญัติคุ้มครองผู้บริโภค พ.ศ. ๒๕๒๒- สมาชิกกองทุนบำเหน็จบำนาญข้าราชการ (กบข.)-พนักงานเจ้าหน้าที่ตามพระราชบัญญัติคุ้มครองผู้บริโภค พ.ศ. ๒๕๒๒(ข)ประเภทของระบบข้อมูลข่าวสารส่วนบุคคล- แฟ้มเอกสารประวัติ- ระบบฐานข้อมูลคอมพิวเตอร์(ค)ลักษณะการใช้ข้อมูลตามปกติ- ใช้ในการบริหารงานบุคคลของสำนักงานคณะกรรมการคุ้มครองผู้บริโภค-ใช้ในการประสานการประชุมคณะกรรมการต่างๆ(ง)แหล่งที่มาของข้อมูล-เจ้าของข้อมูล-คำสั่งประกาศที่เกี่ยวข้องด้านการบริหารงานบุคคล-คำสั่งแต่งตั้งคณะกรรมการและคณะอนุกรรมการต่างๆ-หน่วยงานต้นสังกัด๑.๒[๒]กองคุ้มครองผู้บริโภคด้านโฆษณา(ก) ประเภทของบุคคลที่มีการเก็บข้อมูลไว้- ผู้บริโภคที่ร้องเรียนเกี่ยวกับการโฆษณาสินค้าและบริการ- ผู้ประกอบธุรกิจที่เป็นผู้ผลิต ผู้ขายและสื่อที่กระทำการโฆษณาสินค้าและบริการ(ข) ประเภทของระบบข้อมูลข่าวสารส่วนบุคคล- แฟ้มเอกสาร- ระบบฐานข้อมูลคอมพิวเตอร์(ค) ลักษณะการใช้ข้อมูลตามปกติ- เพื่อคุ้มครองสิทธิของผู้บริโภคเกี่ยวกับการโฆษณาสินค้าและบริการตามพระราชบัญญัติคุ้มครองผู้บริโภคพ.ศ. ๒๕๒๒- เพื่อควบคุมผู้ประกอบธุรกิจที่กระทำการโฆษณาสินค้าและบริการ- เพื่อดำเนินการกับผู้ประกอบธุรกิจที่กระทำผิดตามกฎหมาย(ง) แหล่งที่มาของข้อมูล- เจ้าของข้อมูล- กระทรวงพาณิชย์๑.๓ กองคุ้มครองผู้บริโภคด้านฉลาก(ก)ประเภทของบุคคลที่มีการเก็บข้อมูลไว้- ผู้บริโภคที่ร้องเรียนเกี่ยวกับการจำหน่ายสินค้าและบริการตามพระราชบัญญัติคุ้มครองผู้บริโภค พ.ศ. ๒๕๒๒-ผู้ประกอบธุรกิจที่ผลิต จำหน่ายสินค้าที่ควบคุมฉลาก-รายชื่ออาสาสมัครคุ้มครองผู้บริโภค-คำสั่งคณะกรรมการว่าด้วยฉลาก(ข)ประเภทของระบบข้อมูลข่าวสารส่วนบุคคล-แฟ้มเอกสาร-ระบบฐานข้อมูลคอมพิวเตอร์(ค)ลักษณะการใช้ข้อมูลตามปกติ- เพื่อคุ้มครองสิทธิของผู้บริโภคเกี่ยวกับสินค้าและบริการตามพระราชบัญญัติคุ้มครองผู้บริโภค พ.ศ. ๒๕๒๒-เพื่อควบคุมผู้ประกอบธุรกิจที่ผลิตและจำหน่ายสินค้าที่ควบคุมฉลาก- เพื่อดำเนินการติดตามตรวจสอบการจัดตั้งกลุ่มอาสาสมัครคุ้มครองผู้บริโภค-เพื่อดำเนินการกับผู้ประกอบธุรกิจที่กระทำผิดตามกฎหมาย(ง)แหล่งที่มาของข้อมูล-เจ้าของข้อมูล-กระทรวงพาณิชย์๑.๔ กองคุ้มครองผู้บริโภคด้านสัญญา(ก)ประเภทของบุคคลที่มีการเก็บข้อมูลไว้- ผู้บริโภคที่ร้องเรียนเกี่ยวกับการทำสัญญาเช่าซื้อสินค้าและบริการต่างๆ-ผู้ประกอบธุรกิจที่เป็นผู้ผลิต ผู้จำหน่ายสินค้าและบริการต่างๆ-คำสั่งคณะกรรมการว่าด้วยสัญญา(ข)ประเภทของระบบข้อมูลข่าวสารส่วนบุคคล-แฟ้มเอกสาร-ระบบฐานข้อมูลคอมพิวเตอร์(ค)ลักษณะการใช้ข้อมูลตามปกติ- เพื่อคุ้มครองสิทธิของผู้บริโภคเกี่ยวกับการทำสัญญาตามพระราชบัญญัติคุ้มครองผู้บริโภค พ.ศ. ๒๕๒๒- เพื่อควบคุมการทำสัญญาของผู้ประกอบธุรกิจที่จำหน่ายสินค้าและบริการ- เพื่อดำเนินการกับผู้ประกอบธุรกิจกฎหมาย(ง)แหล่งที่มาของข้อมูล-เจ้าของข้อมูล-กระทรวงพาณิชย์๑.๕[๓]สำนักกฎหมายและคดี(ก) ประเภทของบุคคลที่มีการเก็บข้อมูลไว้- ผู้บริโภคที่ร้องเรียนขอให้ดำเนินคดีตามมติคณะกรรมการคุ้มครองผู้บริโภค- ผู้บริโภคที่ร้องเรียนเกี่ยวกับการขายตรงและตลาดแบบตรง- ผู้ประกอบธุรกิจที่คณะกรรมการคุ้มครองผู้บริโภคมีมติให้ดำเนินคดี- ผู้ประกอบธุรกิจที่จดทะเบียนขายตรงและตลาดแบบตรง- สมาคมที่มีสิทธิและอำนาจฟ้องคดีเกี่ยวกับการละเมิดสิทธิของผู้บริโภค(ข) ประเภทของระบบข้อมูลข่าวสารส่วนบุคคล- แฟ้มเอกสาร- ระบบฐานข้อมูลคอมพิวเตอร์(ค) ลักษณะการใช้ข้อมูลตามปกติ- แก้ไขปัญหาความเดือดร้อนของผู้บริโภคที่ร้องเรียน- เป็นหลักฐานประกอบในการดำเนินคดีตามมติคณะกรรมการคุ้มครองผู้บริโภค- เพื่อคุ้มครองสิทธิของผู้บริโภคเกี่ยวกับการโฆษณาสินค้าและบริการเกี่ยวกับการขายตรงและตลาดแบบตรงตามพระราชบัญญัติขายตรงและตลาดแบบตรงพ.ศ. ๒๕๔๕- เพื่อควบคุมผู้ประกอบธุรกิจขายตรงและตลาดแบบตรง- เพื่อดำเนินการกับผู้ประกอบธุรกิจขายตรงและตลาดแบบตรงที่กระทำผิดกฎหมาย(ง) แหล่งที่มาของข้อมูล- เจ้าของข้อมูล- หน่วยงานต้นสังกัด- กระทรวงพาณิชย์๑.๖ กองเผยแพร่และประชาสัมพันธ์(ก)ประเภทของบุคคลที่มีการเก็บข้อมูลไว้-สมาชิก สคบ.สาร-ผู้ได้รับประกาศเกียรติคุณวันคุ้มครองผู้บริโภค-สมาคมคุ้มครองผู้บริโภค(ข)ประเภทของระบบข้อมูลข่าวสารส่วนบุคคล-แฟ้มเอกสาร-ระบบฐานข้อมูลคอมพิวเตอร์(ค)ลักษณะการใช้ข้อมูลตามปกติ-เผยแพร่เอกสารเกี่ยวกับการคุ้มครองผู้บริโภค- เผยแพร่และประชาสัมพันธ์รายชื่อผู้ได้รับประกาศเกียรติคุณวันคุ้มครองผู้บริโภค(ง)แหล่งที่มาของข้อมูล-เจ้าของข้อมูล-หน่วยงานต้นสังกัด๑.๗[๔]สำนักแผนและการพัฒนาการคุ้มครองผู้บริโภค(ก) ประเภทของบุคคลที่มีการเก็บข้อมูลไว้- ข้อมูลเกี่ยวกับองค์กรพัฒนาเอกชนด้านการคุ้มครองผู้บริโภคและผู้ประกอบธุรกิจที่ได้เข้ามามีส่วนร่วมหรือมีบทบาทในการพัฒนางานคุ้มครองผู้บริโภคและสถิติข้อมูลที่เกี่ยวข้อง- นโยบายและแผนงานด้านการคุ้มครองผู้บริโภคและยุทธศาสตร์ด้านการคุ้มครองผู้บริโภค(ข) ประเภทของระบบข้อมูลข่าวสารส่วนบุคคล- แฟ้มเอกสาร- ระบบฐานข้อมูลคอมพิวเตอร์(ค) ลักษณะการใช้ข้อมูลตามปกติ- วิเคราะห์และประมวลผลเพื่อกำหนดแผนและเพื่อการพัฒนาการคุ้มครองผู้บริโภค(ง) แหล่งที่มาของข้อมูล- เจ้าของข้อมูล- หน่วยงานต้นสังกัด๒ วิธีการขอตรวจดูและวิธีการขอให้แก้ไขเปลี่ยนแปลงข้อมูลข่าวสารของเจ้าของข้อมูลแจ้งความประสงค์เป็นลายลักษณ์อักษรพร้อมทั้งแสดงหลักฐานการเป็นบุคคลที่เป็นเจ้าของข้อมูลหรือผู้กระทำการแทนบุคคลที่เป็นเจ้าของข้อมูลณ ศูนย์ข้อมูลข่าวสารของราชการสำนักงานคณะกรรมการคุ้มครองผู้บริโภคหรือหน่วยงานที่ครอบครองข้อมูลโดยตรงประกาศ ณ วันที่ ๓๐พฤษภาคม พ.ศ. ๒๕๔๖อนุวัฒน์ ธรมธัชเลขาธิการคณะกรรมการคุ้มครองผู้บริโภคประกาศสำนักงานคณะกรรมการคุ้มครองผู้บริโภคเรื่อง การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๒๓ (๓)(ฉบับที่ ๒)[๕]นฤดล/ผู้จัดทำ๒๘ สิงหาคม ๒๕๕๑[๑]ราชกิจจานุเบกษา เล่ม ๑๒๐/ตอนพิเศษ ๖๔ ง/หน้า๔๑/๙ มิถุนายน ๒๕๔๖[๒]ข้อ ๑.๒ แก้ไขเพิ่มเติมโดยประกาศสำนักงานคณะกรรมการคุ้มครองผู้บริโภคเรื่อง การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๒๓ (๓)(ฉบับที่ ๒)[๓]ข้อ ๑.๕ แก้ไขเพิ่มเติมโดยประกาศสำนักงานคณะกรรมการคุ้มครองผู้บริโภคเรื่อง การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๒๓ (๓)(ฉบับที่ ๒)[๔]ข้อ ๑.๗ เพิ่มโดยประกาศสำนักงานคณะกรรมการคุ้มครองผู้บริโภค เรื่อง การดำเนินการตามพระราชบัญญัติข้อมูลข่าวสารของราชการพ.ศ. ๒๕๔๐ มาตรา ๒๓ (๓) (ฉบับที่ ๒)[๕]ราชกิจจานุเบกษา เล่ม ๑๒๔/ตอนพิเศษ ๑๐ ง/หน้า ๓๐/๒๙ มกราคม ๒๕๕๐